钦定古今图书集成/明伦汇编/闺媛典/第182卷 > 张芳声妻马氏
## 钦定古今图书集成/明伦汇编/闺媛典/第182卷 > 张芳声妻马氏

按《新河县志》：“马氏，张芳声妻。年十五适张，入门惟一
姑在，家无长物，马氏井臼劳苦，历久不倦。后声守城
遇害，遗孤景杓方一岁，兵警日甚，氏抱子扶姑，匍匐
道路，被执不忍加害而复释者数次。亡何，姑没，年饥
犹克葬，依其族婶同居，手拮据自食，教景杓中丙午
武科。氏年五十六终。”